વડાપ્રધાને એમપણ કહ્યું હતું કે, જર્મની ભારતના આર્થિક વિકાસમાં ભાગીદાર તરીકે છે. જર્મનીની શક્તિ અને ભારતની પ્રાથમિક્તા એકસમાન છે. સંબંધોને મજબુત કરવા પર ભાર મુકાઈ રહ્યો છે. વડાપ્રધાને એમપણ કહ્યું હતું કે, બેંગ્લોરમાં મર્કેલ સાથે તેની વાતચીત જારી રહેશે. બન્ને નેતાઓ બિઝનેસ ફોરમમાં ભાગ લેનાર છે. જે સમજુતી પર હસ્તાક્ષર કરાયા છે તે પૈકી માનવ સંશાધન મંત્રાલય અને ફેડરલ ફોરેન ઓફિસ વચ્ચે સમજુતી કરારનો સમાવેશ થાય છે.